Temeljem odredbi članaka 45. Statuta Rukometnog kluba „Split“, Upravni odbor Rukometnog kluba Split (u daljnjem tekstu Klub) na sjednici održanoj 23. siječnja 2025. godine donio je

**PRAVILNIK O HRANARINAMA**

**ČLANOVA RUKOMETNOG KLUBA**

**Članak 1.**

Ovim Pravilnikom u Klubu uređuju se prava i obveze članova Kluba u svezi:

* Prava na ishranu o trošku Kluba
* Visine ishrane po obroku
* Dokazivanje korištenja prava na ishranu
* Obračun

Pravilnik se neposredno primjenjuje na aktivne članove Kluba, isključivo seniore igrače i trenere ako prava i obveze pojedinog člana Kluba nisu drugačije određena drugim aktima Kluba i ugovorima, na vodstvo Kluba, te kada Klub provodi razmjenu prehrane s drugim klubovima koji na svom području prilikom gostovanja Kluba osiguravaju prehranu aktivnih članova Kluba ili kada Klub ugošćuje članove HRS-a, te drugih Saveza, odnosno poslovne partnere (sponzore).

**Članak 2.**

Aktivni članovi Kluba – seniori natjecatelji te treneri imaju pravo na ishranu o trošku Kluba za vrijeme trajanja natjecateljske sezone.

Aktivni članovi Kluba nemaju pravo na ishranu kad je raspušten seniorski sastav Kluba za vrijeme trajanja odmora između dvije natjecateljske sezone te za vrijeme božićnih i novogodišnjih blagdana od 23.12. u tekućoj godini do 07.01. u idućoj godini.

Predsjednik Kluba, članovi Upravnog odbora, Nadzornog odbora i Skupštine Kluba imaju pravo na prehranu ukoliko ne primaju naknadu za rad u Klubu, te prilikom službenih proslava Kluba (obljetnice, proslave pred početak sezone, proslave nakon prvog dijela sezone i kraja sezone) te ostale koje utvrdi posebnom odlukom Upravni odbor kao i prilikom ugošćavanja potencijalnih sponzora i poslovnih partnera Kluba ili članova Hrvatskog rukometnog saveza (HRS-a), Županijskog rukometnog saveza, Splitskog rukometnog saveza, odnosno Splitskog saveza športova te Zajednice ekipnog športa Grada Splita uz obvezno potpisivanje evidencijske liste za sponzore/partnere predsjednika Kluba, a za ostale tajnika Kluba, odnosno u spriječenosti predsjednika Kluba predsjednika gospodarske komisije.

Ostvarivanje prethodno navedenog prava se obavlja prvenstveno u prostorijama Rukometnog kluba Split – Restorana Babilon, a u drugim ugostiteljskim objektima samo ukoliko postoji posebna odluka Upravnog odbora ili kada Restoran Babilon ne radi, odnosno tijekom službenih putovanja na ligaške utakmice i turnire.

Član Kluba koji ima pravo na ishranu o trošku Kluba obvezan je koristiti svoje pravo isključivo za sebe i to samo za ručak i večeru tijekom dana, sedam dana u tjednu, do pojedinačnog iznosa za ručak od 25,00 eura po igraču, koji uključuje piće, te pojedinačnog iznosa od 20,00 eura po igraču za večeru koji uključuje piće.

Neizvršavanje obveza iz ovog članka predstavlja kršenje pravila ponašanja člana Kluba i povlači za posljedicu stegovnu odgovornost.

**Članak 3.**

Obveze pružatelja ugostiteljske usluge ishrane članova Kluba su:

- prilikom korištenja prava člana Kluba na obrok evidentirati iste na mjesečnoj razini,

- jedan primjerak evidencijskog lista dostaviti u Klub po isteku tekućeg mjeseca,

- na kraju mjeseca izdati zbirni račun po evidentiranom listu prehrane s popustom od 15% sukladno ugovoru o zakupu poslovnog prostora ugostiteljskog objekta Kluba.

**Članak 4.**

Tajnik Kluba je obvezan:

- zaprimati mjesečnu evidencijsku listu,

- zaprimati mjesečni zbirni račun po evidencijskoj listi korisnika prehrane,

- predavati zbirni račun na likvidaciju članu Uprave – predsjedniku gospodarske komisije,

- po obavljenoj likvidaciji računa izvršiti isplatu ili kompenzaciju s zakupninom na način da iste potpiše predsjednik Kluba.

- predati račune i kompenzacije na knjigovodstvenu evidenciju.

Neizvršavanje obveza iz ovog članka predstavlja kršenje pravila ponašanja člana Kluba i povlači za posljedicu stegovnu odgovornost.

**Članak 5.**

Za donošenje odluke o pravu ostalih članova na ishranu jedino je ovlašten Predsjednik Kluba i to pismeni putem. Navedena prava ostali članovi Kluba koriste sukladno čl. 2. ovog Pravilnika.

Predsjednik gospodarske komisije likvidira mjesečni račun ovjerom zajedno s evidencijskom listom. Evidencijske liste se čuvaju 5 godina nakon će ga se izlučuju i zapisnički uništavaju.

**Članak 6.**

Pravilnik se mijenja i dopunjuje na način propisan Statutom Kluba.

Stupanjem na snagu ovog Pravilnika prestaju važiti ranije evidencijske liste zbog uvođenja eura i zbog uvođenja novih evidencijskih lista temeljem novog ugovora o zakupu restorana Kluba, te se iste nakon pregleda i ovjere od strane predsjednika gospodarske komisije izlučuju i poništavaju. Od 01. veljače 2025., uvode se nove evidencijske liste s iskazanim obračunom u eurima sukladno čl. 2, za razdoblje od stupanja na snagu ovog Pravilnika.

Ovaj Pravilnik je objavljen na oglasnoj ploči u sjedištu Kluba dana 23. siječnja 2025. godine, te stupa na snagu 01.02.2025. i objavit će se na Internet stranici Kluba.

Stupanjem na snagu ovog Pravilnika prestaje važiti raniji Pravilnik o hranarinama članova Rukometnog kluba Split ur.br.: 09-2023/04-3. od 15.09.2023.

Ur. broj: 09-2025/04-4 **PREDSJEDNIK**

01. veljače 2025. **RUKOMETNOG KLUBA SPLIT:**

mr.sc. Goran Bučević